CELEX: 32015D1291
Language: lt
Date: 1437609600000
Title: 2015 m. liepos 23 d. Komisijos įgyvendinimo sprendimas (ES) 2015/1291, kuriuo leidžiama pateikti rinkai termiškai apdorotus pieno gaminius, fermentuotus Bacteroides xylanisolvens (DSM 23964), kaip naujus maisto produktus pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2015) 4960)

28.7.2015   
            
            
               LT
            
            
               Europos Sąjungos oficialusis leidinys
            
            
               L 198/26
            
         KOMISIJOS ĮGYVENDINIMO SPRENDIMAS (ES) 2015/1291
   2015 m. liepos 23 d.
   kuriuo leidžiama pateikti rinkai termiškai apdorotus pieno gaminius, fermentuotus Bacteroides xylanisolvens (DSM 23964), kaip naujus maisto produktus pagal Europos Parlamento ir Tarybos reglamentą (EB) Nr. 258/97
   
      
         (pranešta dokumentu Nr. C(2015) 4960)
      
   
   (Tekstas autentiškas tik vokiečių kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2012 m. gruodžio 18 d. bendrovė „Avitop GmbH“ pateikė Airijos kompetentingoms institucijoms prašymą pateikti rinkai termiškai apdorotus pieno gaminius, fermentuotus Bacteroides xylanisolvens (DSM 23964), kaip naujus maisto produktus;
            
         
               (2)
            
            
               2013 m. birželio 21 d. kompetentinga Airijos maisto vertinimo tarnyba pateikė pirminio vertinimo ataskaitą. Toje ataskaitoje ji padarė išvadą, kad termiškai apdoroti pieno gaminiai, fermentuoti Bacteroides xylanisolvens (DSM 23964), atitinka Reglamento (EB) Nr. 258/97 3 straipsnio 1 dalyje naujiems maisto produktams nustatytus kriterijus;
            
         
               (3)
            
            
               2013 m. rugsėjo 4 d. Komisija išsiuntė pirminio vertinimo ataskaitą kitoms valstybėms narėms;
            
         
               (4)
            
            
               buvo pareikšti pagrįsti prieštaravimai per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį;
            
         
               (5)
            
            
               2014 m. balandžio 10 d. Komisija pasikonsultavo su Europos maisto saugos tarnyba (toliau – EFSA) ir paprašė jos atlikti termiškai apdorotų pieno gaminių, fermentuotų Bacteroides xylanisolvens (DSM 23964), kaip naujų maisto produktų pagal Reglamentą (EB) Nr. 258/97, vertinimą.
            
         
               (6)
            
            
               2014 m. gruodžio 10 d. EFSA priėmė mokslinę nuomonę dėl termiškai apdorotų pieno gaminių, fermentuotų Bacteroides xylanisolvens (DSM 23964), kaip naujų maisto produktų, saugos (2), kurioje padarė išvadą, kad tokie pieno gaminiai yra saugūs;
            
         
               (7)
            
            
               ta nuomonė suteikia pakankamą pagrindą nustatyti, kad termiškai apdoroti pieno gaminiai, fermentuoti Bacteroides xylanisolvens (DSM 23964), kaip nauji maisto produktai, atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Termiškai apdorotus pieno gaminius, fermentuotus Bacteroides xylanisolvens (DSM 23964), kaip nustatyta priede, galima pateikti rinkai Sąjungoje kaip skystus, pusiau skystus ir purškiamuoju džiovinimu pagamintų miltelių formos naujus maisto produktus.
   2 straipsnis
   Šis sprendimas skirtas „Avitop GmbH“, Robert Rössle Str. 10, D-13125 Berlin, Vokietija.
   
      Priimta Briuselyje 2015 m. liepos 23 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EFSA Journal 2015; 13(1):3956.
   
      PRIEDAS
      
         TERMIŠKAI APDOROTŲ PIENO GAMINIŲ, FERMENTUOTŲ BACTEROIDES XYLANISOLVENS (DSM 23964), SPECIFIKACIJA
      
      
                  
                     Apibrėžtis
                  
               
               
                  :
               
               
                  termiškai apdoroti pieno gaminiai gaminami naudojant Bacteroides xylanisolvens (DSM 23964) kaip pradines kultūras.
               
            
                  
                     Aprašymas
                  
               
               
                  :
               
               
                  pusriebis pienas (1,5–1,8 % riebumo) arba nugriebtas pienas (ne daugiau kaip 0,5 % riebumo) prieš fermentuojant Bacteroides xylanisolvens (DSM 23964) yra pasterizuojamas arba apdorojamas ultraaukšta temperatūra. Gaunamas fermentuotas pieno gaminys yra homogenizuojamas ir tada termiškai apdorojamas, kad būtų inaktyvintos Bacteroides xylanisolvens (DSM 23964). Gatavame gaminyje nėra gyvybingų Bacteroides xylanisolvens (DSM 23964) (1) ląstelių.
               
            
         (1)  Pakeistas DIN EN ISO 21528-2.